Faydası yalnız xəstəyədir. Çünki cərrah üçün bu, əlavə diqqət, gərginlik və məsuliyyətdir. Kiçik kəsiklə ürək əməliyyatı zamanı toxumaya travma az olduğundan ağrı da azalmış olur. Beləliklə, xəstə erkən aktivləşir, tənəffüs hərəkətlərini daha rahat yerinə yetirir və ən əsası elə ilk gündən yatarkən sağa-sola dönmə şansı yaranır.
Əlbəttə ki, kəsik kiçikdirsə, qan itkisi də az olur və qan köçürülmə ehtimalı azalır. Yara infeksiya riski azaldığından antibiotik istifadəsi azalır. Estetik baxımdan daha üstündür. Bu cərrahiyənin gətirdiyi psixoloji rahatlığı və xəstə məmnunluğunu da xüsusi qeyd etmək istəyirəm.